**Ahojte: Pridávam ďalší celok – Dopravné služby**

* Popíšte štruktúru národného hospodárstva vo vzťahu k dopravných službám
* Diskutujte o vzťahu a zaradení dopravných služieb do jednotlivých štruktúr a ukazovateľov výkonnosti národného hospodárstva

**TEXT: NÁRODNÉ HOSPODÁRSTVO**

Národné hospodárstvo je v dejinách ľudstva relatívne mladý fenomén, ktorý je spojený až s obdobím novovekých dejín. Kedysi dávno v počiatkoch ľudskej spoločnosti si **domáce hospodárstvo** zabezpečovalo vykonávanie všetkých prác. V tomto hospodárstve sa realizovala výroba a spotreba podľa požiadaviek uzatvorenej rodiny či kmeňa. Výrobca tu teda bol zároveň i spotrebiteľom.

Až postupné prehlbovanie spoločenskej deľby a špecializácie práce viedlo k tomu, že ľudia začali vyrábať určitý druh tovaru. Tým sa stali odkázanými na vzájomnú výmenu svojich produktov. Obchodovanie sa spočiatku odohrávalo len v rámci jednotlivých miest, či medzi susediacimi usadlosťami. Vznikali **mestské hospodárstva**.

Až obrovský rozvoj výrobných technológií v období priemyselnej revolúcie umožnil veľkovýrobu statkov, skvalitnenie cestnej a informačnej infraštruktúry. Vďaka tomu sa miestne trhy prepojili do **národného trhu**, ktorý bol hlavným predpokladom vzniku **národného hospodárstva.**

**Národné hospodárstvo tvoria všetky subjekty na území štátu, ktoré vykonávajú ekonomické činnosti.**

Každé národné hospodárstvo potreby svojich obyvateľov uspokojuje na rôznej úrovni. A preto sa **životná úroveň** v rôznych krajinách líši.

**Štruktúra národného hospodárstva**

Národné hospodárstvo každej krajiny má svoju štruktúru. Najčastejšie sa na sledovanie štruktúry NH používajú tieto hľadiská klasifikácie:

* odvetvová štruktúra,
* sektorová štruktúra,
* štruktúra podľa klasifikácie produkcie,
* územná /regionálna/ štruktúra.

**Odvetvová štruktúra národného hospodárstva**

**Odvetvie** je časť národnej ekonomiky, ktorú tvoria podniky s rovnakými alebo príbuznými produktmi a predmetom činnosti.

**Sektorová štruktúra národného hospodárstva**

Odvetvia s podobnými charakteristickými znakmi vytvárajú **sektory národného hospodárstva.**

Rozlišujeme:

* **primárny sektor** – pozostáva z odvetví produkujúcich prvotné suroviny a energie ako sú poľnohospodárstvo, ťažobný a energetický priemysel a podobne,
* **sekundárny sektor** – tvoria ho odvetvia spracovateľského priemyslu a stavebníctvo, ktoré využívajú a ďalej spracovávajú výstupy primárneho sektora,
* **terciárny sektor** – tvorí ho obchod, doprava a iné druhy služieb, napr. reštaurácie, hotely, bankovníctvo, poisťovníctvo a podobne,
* **kvarciárny sektor** – patrí tu oblasť vedy a výskumu, školstvo, zdravotníctvo.

**Územná štruktúra národného hospodárstva**

Národné hospodárstvo každej krajiny možno členiť aj podľa jednotlivých územných celkov. V Slovenskej republike existuje 8 základných územno-správnych celkov /vyššie územné celky – samosprávne kraje/:

**Štruktúra národného hospodárstva z hľadiska kvalifikácie produkcie**

Podľa tejto klasifikácie možno národné hospodárstvo členiť na ekonomické činnosti ako poľnohospodárska produkcia, priemyselná produkcia, stavebná produkcia, obchod, doprava a spoje, hotelové a reštauračné služby, peňažníctvo a poisťovníctvo a podobne.

**Ukazovatele výkonnosti národného hospodárstva**

Vyspelosť alebo zaostalosť národného hospodárstva určitej krajiny sa posudzuje na základe ukazovateľov, ktoré sa nazývajú makroekonomické ukazovatele, alebo makroekonomické výstupy.

Ukazovatele na meranie výkonnosti národnej ekonomiky sú:

1. **hrubý domáci produkt – HDP**

**Hrubý domáci produkt predstavuje celkovú hodnotu finálnych výrobkov a služieb** /nie medziproduktov určených na ďalšie spracovanie/ **ktoré boli vytvorené výrobnými faktormi na území určitého štátu za jeden rok.**

**2. hrubý národný produkt - HNP**

**Hrubý národný produkt - HNP predstavuje celkové množstvo vyrobených konečných výrobkov a poskytnutých služieb, ktoré vytvorili výrobné faktory občanov určitého štátu za jeden rok.**

**3. čistý domáci produkt - ČDP**

**4. čistý národný produkt - ČNP**

**5.** **nezamestnanosť**

**6. inflácia**

**7. bilancia ZO**

Máte to napísané aj v zošite – možno trošku jednoduchšie. Pozrite sa a učte sa.